hotchpotch/miracl-hf-unified huggingface dataset:
Henry Witherby
Henry (Harry) Forbes Witherby (7. lokakuuta 1873–11. joulukuuta 1943), oli brittiläinen lintutieteilijä, kustantaja ja kirjailija.
Witherby kiinnostui linnuista jo nuorena ja matkusteli laajalti muun muassa Iranissa, Kuolan niemimaalla ja Valkoisella Niilillä, josta hän kirjoitti kirjan "Bird Hunting on the White Nile" (1902). Hän perusti erään maailman merkittävimmistä lintutieteellisistä julkaisuista, "British Birds", vuonna 1907.
Witherby aloitti eräänä ensimmäisistä kaksi lintujen rengastusprojektia 1909 ja veti projekteja vuoteen 1937 saakka, jolloin ne siirtyivät British Trust for Ornithologyn (BTO) vastuulle ja jatkuvat yhä.
Witherby oli British Ornithologists' Clubin puheenjohtaja 1924–1927 ja British Ornithologists' Unionin (BOU) neuvonantaja ("council") 1933–1938. Hän oli perustamassa BTO:ta ja toimi varapuheenjohtajana yhdistyksen alkuaikoina. Hän avusti BTO:ta rahallisesti ja lahjoitti arvokkaan täytettyjen lintujen kokoelmansa myynnistä British Museumille saadut tulot BTO:lle.
Perheyritys "H. F and G. Witherby" alkoi julkaista lintukirjoja 1900-luvun alussa.
Witherbyn suurin saavutus oli "The Handbook of British Birds" (1938–1941). Teos käsitti 5 osaa ja siitä on otettu lukuisia uusintapainoksia. Myöhempiin painoksiin on lisätty korjaussivuja mutta alkuperäinen teksti on säilynyt muuttumattomana.
1937 BOU palkitsi hänet Godman-Salvin Medal -kunniamerkillä.
In Orbit
In Orbit on ruotsalaisen dance-artisti Septmeberin toinen studioalbumi, joka julkaistiin 26. lokakuuta 2005 levymerkillä Catchy Tunes. Kappaleista ”Satellites”, ”Looking for Love”, ”Cry for You” kuvattiin musiikkivideot.
Albumi nousi Ruotsissa Sverigetopplistanin sijalle 17. Suomessa se nousi virallisen albumilistan sijalle 36.
Karl von Oberkamp
Karl Ferdinand Reichsritter von Oberkamp (1893 -1947) oli SS-Brigadeführer ja Waffen-SS-joukkojen kenraalimajuri toisen maailmansodan aikana.
Oberkamp komensi 7. SS-vapaaehtoisvuoristodivisioona Prinz Eugenia, 38. SS-Divisioona Nibelungenia ja V SS-vuoristoarmeijakuntaa. Hänen alaisuudessaan Prinz Eugen-divisioona syyllistyi sotarikoksiin Balkanilla taistelussa sikäläisiä partisaaneja vastaan. Kokonaisia kyliä asukkaineen päivineen poltettiin kostoksi jugoslavialaisten tappamista saksalaisista. Sodan jälkeen liittoutuneet luovuttivat Oberkampin Jugoslaviaan, jossa tätä syytettiin sotarikoksista. Oikeudenkäynnissä hän sai kuolemantuomion ja hirtettiin Belgradissa 4. toukokuuta 1947.
Suburbian Symphony
Suburbian Symphony on suomalaisen So Called Plan -yhtyeen vuonna 2006 julkaistu esikoisalbumi. Albumi sisältää muun muassa kappaleen "Same About the Sorrow".
Kappaleesta "Right Direction" kuvattiin musiikkivideo.
New York Yankees
New York Yankees on Major League Baseballin American Leagueen kuuluva yhdysvaltalainen ammattilaisbaseballjoukkue. Sen kotistadion Yankee Stadium sijaitsee New Yorkin Bronxissa.
New York Yankees perustettiin vuonna 1901 Baltimoressa, Marylandissa alkuperäisellä nimellä Baltimore Orioles. Vuonna 1903 New Yorkiin siirtymisen yhteydessä joukkueen uudeksi nimeksi otettiin New York Highlanders, ja nykyisellä nimellään se on tunnettu vuodesta 1913.
New York Yankeesin virallisena lauluna on käytetty vuodesta 1967 kappaletta ”Here Come the Yankees”. Joukkueen omistavat Hank ja Hal Steinbrenner, entisen omistajan George Steinbrennerin pojat, ja päävalmentajana toimii Aaron Boone. Joukkueessa on vuosikymmenten varrella vaikuttanut useita erittäin tunnettuja pelaajia, kuten Babe Ruth, Lou Gehrig, Joe DiMaggio, Mickey Mantle, Yogi Berra ja Derek Jeter.
Yankees on voittanut MLB:n mestaruuden World Seriesin 27 kertaa. Yankeesilla on enemmän mestaruuksia kuin millään muulla Pohjois-Amerikan neljän suuren ammattilaissarjan (MLB, NHL, NFL ja NBA) joukkueella. Viimeisin voitto on vuoden 2009 Seriesistä, jossa Yankees voitti National Leaguessa pelaavan Philadelphia Philliesin voitoin 4–2. Yankeesin Hideki Matsui palkittiin finaalisarjan parhaana pelaajana.
Keltaveitset
Keltaveitset, (), omalla kielellä T'atsaot´ine, olivat melko pieni intiaaniheimo, joka asui kanadan subarktisen havumetsä-alueen pohjoisosissa tundran rajalla ennen eurooppalaisten tuloa. Heimon alueella Suuresta Orjajärvestä pohjoiseen oli runsas kupariesiintymä, joka tuotti intiaanien välisessä kaupassa
heimolle suuren omaisuuden vaihdettavana kauppatavarana.
Heimon kaikki nimitykset Yellow Knives, Copper Indians "Kupari-intiaanit", Red Knives "Punaveitset" viittasivat kupariin. Keltaveitset kuuluivat na dene]-kieliryhmään.
Keltaveitsien heimo menetti asemansa kuparikaupassa, kun eurooppalaiset saapuivat ja myivät intiaaneille ruutiaseita ja muita tavaroita. Yellowknifet sulautuivat lopulta erääseen lännessä olevaan suurempaan intiaaniheimoon.
Elokuvavuosi 2001
Tässä artikkelissa käsitellään vuoden 2001 aikana julkaistuja elokuvia ja elokuvamaailman merkittäviä tapahtumia. Vuoden katsotuin elokuva Suomessa oli "Rentun ruusu" noin 350 000 katsojalla.
Katsotuimmat kotimaiset elokuvat suomessa vuonna 2001.
Charlotte Raa-Winterhjelm
Hedvig Charlotte Winterhjelm (o.s. Forsman, 1866–1874 Raa, Suomessa yleensä Raa-Winterhjelm tai Raa-Winter-Hjelm; 20. marraskuuta 1838 Tukholma – 7. toukokuuta 1907 Tukholma) oli ruotsalaissyntyinen suomalainen näyttelijä, joka toimi näyttelijänä Ruotsissa, Norjassa ja ennen kaikkea Suomessa, Helsingin Ruotsalaisessa teatterissa. Hän opiskeli suomen kieltä Helsingin yliopistossa ja käänsi näytelmiä vuoteen 1906 asti.
Charlotte Raa esitti Lean osaa Aleksis Kiven raamattuaiheisessa näytelmässä "Lea", jonka kantaesitys oli Nya Teaternissa 10. toukokuuta 1869. Tästä esityksestä katsotaan suomenkielisen ammattiteatterin alkaneen. Raa ei osannut siinä vaiheessa lainkaan suomea, joten näytelmä käännettiin hänelle ruotsiksi ja hän opetteli suomenkieliset vuorosanansa ulkoa.
Dave Mackintosh
David "Dave" "Compact Dynamo" Mackintosh (s. 15. joulukuuta 1977, Glasgow, Skotlanti) oli englantilaisen extreme power-metal yhtyeen DragonForcen rumpali. Mackintosh oli bändin jäsen vuodesta 2004 vuoteen 2014. Hän toimi rumpujen soiton ohella taustalaulajana. Mackintosh tuli tunnetuksi nopeista kompeistaan sekä introistaan.
Dave aloitti rumpujen soiton 8-vuotiaana, ja kiinnostui kahdella pedaalilla soittamisesta 12-vuotiaana, ja sitä kautta metallimusiikista. Dave sai suurta esiintymis- ja soittokokemusta nuoruuden esiintymisissään ja nauhoittamisissaan. "DragonForce.com" sivuston mukaan Dave:n "metallinnälkä" kasvoi yhä suuremmaksi, ja kahden täyspitkän albumin jälkeen black metal bändi Bal-Sagothin kanssa Dave pystyy selviytymään DragonForcen vimman sekä äärimmäisen nopeuden kanssa.
Dave Mackintosh on kertonut suurimmiksi vaikuttajikseen Neil Peartin, Mike Portnoyn, Tommy Aldridgen, Charlie Benanten, Ingo Schwichtenbergin, Nicko McBrainin, Johnny Mauldlingin sekä Vinnie Paulin.
Kemin sellutehdas
Kemin sellutehdas on Metsä Fibren omistama tehdas Kemissä. Tehtaalla työskentelee noin 220 työntekijää. Kemissä on tehty sellua vuodesta 1919. Tehdas on uusittu 1980-luvulla.
Kemin sellutehdas oli alun perin Kemi Oy:n sulfiittiselluloosatehdas, joka perustettiin 1919, sulfaattiselluloosatehdas 1927 ja kartonkitehdas vuonna 1971. Selluloosa- ja kartonkiteollisuus toimi Metsä-Botnia nimen alla fuusioinnista lähtien. Kartonkiliiketoiminta erotettiin siitä omaksi yhtiökseen Kemiart Liners Oy vuonna 2002. Vuonna 2012 Metsä-Botnia muuttui Metsä Fibreksi yritysilmeen harmonisoinnin yhteydessä. Samassa yhteydessä Kemiart Liners Oy puolestaan tuli osaksi Metsä Board Oyj:tä.
Vuonna 2018 yhtiö on aloittanut selvityksen tehtaan uusimisesta. Mahdollista on myös että tilalle rakennetaan uusi miljardiluokan tehdas.
Brian Bruney
Brian Anthony Bruney (s. 17. helmikuuta 1982) on yhdysvaltalainen baseballpelaaja (jatkosyöttäjä). Hän aloitti MLB-uransa Arizona Diamondbacksissa vuonna 2004, mutta siirtyi vuonna 2006 New York Yankeesiin.
Bruney on valmistunut Warrenton High Schoolista vuonna 2000. Hänellä on puolisonsa Staceyn kanssa tytär Shelby.
Kunpa tietäisitkin
Kunpa tietäisitkin on Marko Haavisto & Poutahaukat -yhtyeen neljäs studioalbumi. Se julkaistiin 21. tammikuuta 2004.
Hollywoodland
Hollywoodland on vuonna 2006 valmistunut 1950-luvun Hollywoodiin sijoittuva draamaelokuva, joka kertoo Teräsmiehen näyttelijän George Reevesin kiistellystä itsemurhasta ja sen tutkinnasta
Savon etappipataljoona
Savon etappipataljoona oli länsiarmeijalle kuuluva apujoukko, jonka komentajana oli reservikapteeni V. G. Lagerstedt.
Päällikkö: reservivänrikki H. Henriksson.
Päällikkö: reservivänrikki L. Lahti.
Päällikkö: reservivänrikki H. Haataja.
Koiran kylkiluut
Koiran kylkiluut (, ) on Kanadan Luoteisterritorioissa elävä intiaanikansa, jonka perinteiset asuinalueet ulottuvat Ison Karhujärven etelärannikolta Ison Orjajärven North Arm-lahden rannoille. Heitä on arviolta 3 220 ja suuri osa heistä, 2 110 henkilöä, puhuu edelleen dogribin kieltä, joka kuuluu athabasca-kieliin. Koiran kylkiluiden nimitys tulee tarusta, jonka mukaan he polveutuivat mieheksi muuttuvasta koirasta. Sama tarina on tosin yleinen muillakin alueen intiaaneilla. Omakielinen nimitys on "Tłı̨chǫ".
Koiran kylkiluut eli tłichot olivat aikoinaan ojibwayiden ja keltaveisten vihollisia. Koiran kylkiluut voittivat keltaveitset vuonna 1823 jota seurasi vuonna 1830 solmittu rauha. Keltaveitset vetäytyivät etelään ja koiran kylkiluut asettuivat heidän alueilleen osan keltaveitsistä sulautuessa heihin. Katoliset lähetyssaarnaajat kastoivat vuonna 1859 kristinuskoon ensimmäiset koiran kylkiluut. Koiran kylkiluita oli vuonna 1825 760, mutta määrä laski vuoteen 1881 mennessä 620:een. 1900-luvulla heidän määränsä on ollut nousussa. Vuonna 2005 koiran kylkiluut saivat itsehallinnon 39 000 km2 suuruisella alueella. Sopimus on ensimmäinen laatuaan Kanadan Luoteisterritorioissa.
Koiran kylkiluut elättivät itsensä perinteisesti karibun metsästyksellä, jota harjoitettiin heidän alueensa pohjoisosien tundralla. Muita tärkeitä ravinnonlähteitä olivat kalat, joista tärkeimpiä olivat siika ja taimen. Vielä nykyäänkin suuri osa koiran kylkiluista elättää itsensä karibun ja erilaisten turkiseläinten metsästyksellä.
Koiran kylkiluut asuivat kartiomaisissa peurannahalla verhotuissa kodissa. Erityisen kylminä talvina saatettiin myös asua satulakaton muotoisissa hirsimajoissa. Vanhat tai raihnaat henkilöt saatettiin jättää heitteille, mutta lapsien kohdalla heitteillejättö ei ollut yleistä. Perheen sisällä sisaren ja veljen tuli ujostella toisiaan ja he eivät esimerkiksi katsoneet toisiaan silmiin tai pilailleet keskenään. Naisten asema oli joihinkin muihin intiaaniryhmiin nähden hyvä.
Kei Igawa
Kei Igawa (; s. 13. heinäkuuta 1979) on japanilainen baseballpelaaja, tarkemmin vasenkätinen aloittava syöttäjä. Hän syntyi Ōaraissa, Ibarakin prefektuurissa, ja pelasi vuosina 1999–2006 japanilaisessa Hanshin Tigers -joukkueessa.
Igawa päätti vuonna 2006 yrittää uraa Yhdysvalloissa ja allekirjoittikin 20 miljoonan dollarin viisivuotissopimuksen New York Yankeesin kanssa 27. joulukuuta. Hänen Major League -debyyttinsä tapahtui kyseisessä joukkueessa 7. huhtikuuta 2007.
Tässä ja nyt
Tässä ja nyt on Marko Haavisto & Poutahaukat -yhtyeen viides studioalbumi. Se julkaistiin 25. tammikuuta 2006. Musiikillisesti albumi on hieman erilaisempaa kuin aiemmat Poutahaukkojen levyt. Iskelmä- ja rock’n’roll -sävyjen rinnalle tuli myös entistä enemmän ja vahvemmin rokkaavia kappaleita.
Etelä-Savon rykmentin täydennyspataljoona
Etelä-Savon rykmentin täydennyspataljoona oli länsiarmeijalle kuuluva apujoukko, jonka komentajana oli ratsumestari Georg Hjalmar Tulander.
Päällikkö: kersantti Aulis Roschier.
Päällikkö: kersantti Kusti Pasanen.
Päällikkö: kersantti Otto Leppänen.
Andy Pettitte
Andrew Eugene "Andy" Pettitte (s. 15. kesäkuuta 1972) on yhdysvaltalainen baseballpelaaja. Hän on toiminut vasenkätisenä aloittavana syöttäjänä New York Yankeesissa vuosina 1995–2003 ja jälleen vuodesta 2007. Välissä hän pelasi vuosina 2004–2006 Houston Astros -joukkueessa.
Pettitte syntyi Baton Rougessa, Louisianassa, ja opiskeli Deer Park High Schoolissa Teksasissa. Hän teki Major League -debyyttinsä 29. huhtikuuta 1995 ja voitti vuoden 2003 Warren Spahn Awardin.
Talitiaiset
Talitiaiset ("Parus") eli aiemmalta nimeltään tiaiset on varpuslintujen lahkoon kuuluva lintusuku, johon kuuluu 4 lajia. Tiaisia voi tavata pääosin pohjoiselta pallonpuoliskolta ja Afrikasta.
Tiaiset ovat melko pienikokoisia ja kaikkiruokaisia. Ne ovat pääosin paikkalintuja ja muuttavat vain hyvin lyhyitä matkoja. Lajit asuvat enimmäkseen metsissä mutta ovat hyvin liikkuvia. Tiaiset uskaltautuvat yleensä tulemaan pihapiireihin ja hakevat mieluusti ruokaa lintulaudoilta. Tiaiset ovat kolopesijöitä, ja niiden pesueet ovat suurikokoisia. Niiden ravintoon kuuluvat kesäisin etupäässä hyönteiset, ja talvisin ne syövät enemmän siemeniä.
Hollolasta Teksasiin
Hollolasta Teksasiin on Marko Haavisto & Poutahaukat -yhtyeen kuudes ja viimeisin studioalbumi. Se julkaistiin vuonna 2007.
Pohjois-Savon rykmentin täydennyspataljoona
Pohjois-Savon rykmentin täydennyspataljoona Suomen sisällissodan 1918 valkoisten länsiarmeijalle kuulunut apujoukko, jonka komentajana oli reserviluutnantti Gunnar Björk.
Päällikkö: ylioppilas E. Hämäläinen.
Pailinna
Pailinna on kylä Halikossa. Kylä sijaitsee korkeiden mäkien keskellä, ja länteenpäin mentäessä alue laskeutuu Purilanjoen uomaan. Kylän asutus on kehittynyt Purilanjoen rannalla sijaitsevan Pailinnan maatilan läheisyyteen.
Pailinnassa on mahdollisesti ollut linnavuori tai linnamäki. Pailinnan linnamäkeä on tutkittu vain pintapuolisesti. Pailinna on muodostanut jo oman kylänsä varhaiskeskiajalla, minkä vuoksi se on kuulunut niin sanotun suomalaisen vero-oikeuden piiriin. Torppia kylässä ei mainita olevan kuin vasta 1800-luvun puolivälistä lähtien. Kylän päätila on ollut ratsutila. Nykyisin alueella viljellään edelleen viljaa.
Johan Santana
Johan Alexander Santana (s. 13. maaliskuuta 1979) on venezuelalainen baseballpelaaja. Santana on vasenkätinen ja hän pelaa New York Metsissä aloitussyöttäjänä.
Santana syntyi Tovarissa Méridan osavaltiossa ja teki Major League -debyyttinsä 3. huhtikuuta 2000.
Peliura MLB:ssä
Palkintoja
Sporting News listasi vuonna 2009 50 parasta aktiivi-baseballpelaajaa. Santana sijoittui tuolla listalla kolmanneksi ollen listan paras syöttäjä.
Hämeen etappipataljoona
Hämeen etappipataljoona oli länsiarmeijalle kuuluva reservipataljoona. Pataljoona koottiin Jyväskylän piirin miehistä ja se järjestettiin Vilppulassa 20. maaliskuuta 1918 - 30. maaliskuuta 1918. Tässä vaiheessa pataljoona käsitti 800 miestä.
Komentajana oli majuri G. I. Lydman.
Päällikkö: reservivänrikki R. V. Snellman.
Päällikkö: Nurminen.
Päällikkö: liikemies Matti Ojajärvi.
Päällikkö: lehtori Väinö Kivilinna.
Erich Kretschmann
Erich Kretschmann (1887–1973) oli saksalainen matemaatikko. Hän väitteli Berliinin yliopistossa vuonna 1914 ohjaajinaan Max Planck ja Heinrich Rubens. Väitöstyö liittyi Albert Einsteinin suhteellisuusteoriaan ja sen otsikko oli "Eine Theorie der Schwerkraft im Rahmen der ursprünglichen Einsteinschen Relativitätstheorie".
Kretchmann on kuuluisin vuonna 1917 tekemistään kommenteista kovarianssin roolista Einsteinin vuonna 1915 julkaisemassa yleisessä suhteellisuusteoriassa. Yleisen suhteellisuuden periaatteen mukaan fysiikan lait ovat samat kaikille havaitsijoille, riippumatta siitä ovatko ne kiihtyvässä liikkeessä, tasaisessa liikkeessä tai paikallaan. Yleisen kovarianssin mukaan fysiikan lait ovat samat kaikissa koordinaatistoissa.
Monet Kretschmannin artikkeleista ovat niin vaikeatajuisia, etteivät ne saaneet huomiota heti ilmestyessään.
Peter Angelos
Peter G. Angelos (s. 4. heinäkuuta 1929) on yhdysvaltalainen juristi, poliitikko ja liikemies. Hän syntyi Pittsburghissa, Pennsylvaniassa, ja osti ammattilaisbaseballjoukkue Baltimore Oriolesin 173 miljoonalla Yhdysvaltain dollarilla Eli Jacobsilta vuonna 1993.
Angelos opiskeli Eastern Collegessa ja Baltimoren yliopistossa. Hänellä oli demokraattina paikka Baltimoren kaupunginvaltuustossa vuosina 1959–1963, ja hän oli vuonna 1964 sitoutumattomana ehdokkaana kaupungin pormestariksi.
Baltimore Orioles
Baltimore Orioles on yhdysvaltalainen ammattilaisbaseballjoukkue. Sen kotipaikka on Marylandin Baltimore, ja se kuuluu Major League Baseballin American Leagueen.
Baltimore Orioles -nimi otettiin käyttöön vuonna 1954, jota ennen joukkue oli toiminut nimillä St. Louis Browns (1902–1953) ja Milwaukee Brewers (1901). Nykyinen kotistadion Oriole Park at Camden Yards avattiin vuonna 1992.
Baltimore Oriolesin nykyinen nimi tulee lintulaji baltimorenoriolista. Joukkueen omistaja on Peter Angelos ja päävalmentaja Dave Trembley.
Nykyisen Oriolesin juuret voidaan jäljittää aina Western Leaguessa - myöhemmin American League - vuodesta 1894 pelanneeseen Milwaukee Brewers -joukkueeseen, joka vuonna 1902 muutti St. Louisiin ja otti nimekseen St. Louis Browns. Puolen vuosisadan ajan St. Louisissa toimi kaksi Major League -joukkuetta, Browns ja Cardinals (sekin aiemmalta nimeltään Browns). Lopulta tämä pakotti joukkueen pääomistajan Bill Veeckin harkitsemaan joukkueen siirtoa muualle. Juuri ennen toista maailmansotaa Browns oli lähellä muuttoa Los Angelesiin lähes kaksi vuosikymmentä ennen kuin "iso liiga" lopulta saapui Kaliforniaan. Sodan aikana Browns voitti sen ainoan St. Louisin aikaisen American Leaguen tittelinsä 1944, mutta hävisi World Seriesissä juuri paikalliskilpailija Cardinalsille. Tuohon aikaan Brownsin lisäksi vain Brooklyn Dodgers ja Philadelphia Phillies eivät koskaan olleet voittaneet World Seriesiä.
Kauden 1953 jälkeen Veeck myi määräysvaltansa Clarence Milesille ja American Leaguen omistajat hyväksyivät joukkueen siirtämisen Baltimoreen, jossa se välittömästi otti nimekseen Orioles, jolla on pitkä ja vaiheikas historia kaupungissa.
Lauluja rakastamisen vaikeudesta (Marko Haavisto)
Lauluja rakastamisen vaikeudesta on Marko Haaviston kokoelmalevy vuodelta 2003. Se on osa samannimistä Johanna -levy-yhtiön kokoelmalevysarjaa.
Pussitiaiset
Pussitiaiset (Remizidae) on pienenkokoisten varpuslintujen heimo. Pussitiaiset ovat hyönteissyöjiä, ja syövät hyönteisiä ja muita niveljalkaisia. Pussitiaiset rakentavat taidokkaasti umpinaisen pesän, johon johtaa pyöreä putki; pesä riippuu elävän puun oksalla, yleensä veden päällä. Suomessa heimon lajeista on tavattu ainoastaan pussitiainen, joka on myös pesinyt Suomessa.
Pussitiaisten heimoon kuuluu kymmenen lajia ja 3 sukua. Afrikanpussitiaisiin kuuluu kuusi lajia, pussitiaisiin 3 ja amerikanpussitiainen muodostaa oman sukunsa.
Torquay United FC
Torquay United on englantilainen jalkapalloseura. Se on kotoisin etelärannikolla sijaitsevasta Torquayn kaupungista. Se pelasi kaudella 2008–2009 konferenssitason pääsarjassa eli viidenneksi ylimmällä sarjatasolla, josta se nousi kaudeksi 2009–2010 kakkosliigaan eli neljänneksi korkeimmalle tasolle sijoituttuaan konferenssissa neljänneksi ja varmistettuaan lopulta nousunsa voittamalla nousukarsintojen finaalissa Cambridge Cityn 2–0. Kaudella 2011–2012 Torquay sijoittui kakkosliigassa viidenneksi. Vuonna 2014 seura putosi takaisin konferenssiin.
Port Vale FC
Port Vale Football Club on englantilainen jalkapalloseura Stoke-on-Trentin kaupungista Staffordshiresta. Seuran edustusjoukkue pelaa kaudella 2017–2018 kakkosliigassa neljänneksi korkeimmalla sarjatasolla. Port Valen paikallisvastustajia ovat Stoke City ja Crewe Alexandra.
Seura perustettiin vuonna 1876 ja se sai nimensä perustamiskokouksen pitopaikasta Port Vale Housesta. Port Vale ei ole koskaan pelannut Englannin korkeimmalla sarjatasolla. Toiseksi korkeimmalla sarjatasolla se on sijoittunut parhaimmillaan viidenneksi vuonna 1931, jolloin sarja tunnettiin kakkosdivisioonana. Vuonna 1954 seura ylsi FA-cupin välieriin.
Seuran suurin osakkeenomistaja on laulaja Robbie Williams, joka on syntynyt Stoke-on-Trentissä lähellä seuran kotistadionia.
Eerik Jago
Eerik Jago (s. 29. joulukuuta 1980) on virolaissuomalainen ammattilaislentopalloilija, joka pelaa kaudella 2012–2013 Hurrikaani Loimaassa lentopallon mestaruusliigassa. Jagon vakituinen koti on Suomessa Salossa, jossa hän on asunut yhdessä vaimonsa kanssa jo pitkään. Jago muutti jo pienenä Suomeen, mutta on kuitenkin halunnut edustaa Viroa, vaikka omaa Suomen kansalaisuuden.
Suomessa hän on pelannut aiemmin urallaan Rocks:issa pääsarjatasolla kuten myös Salon Piivolleyssa. Hän on Suomen ja Italian lisäksi pelannut myös Belgiassa ja Hollannissa. Ulkomailla Jago on pelannut Belgian, Italian ja Hollannin pääsarjoissa. Nuorena Suomeen muuttanut Jago hallitsee suomen kielen kokonaan. Lisäksi hän puhuu äidinkieltään viroa ja englantia.
Lyman Bostock
Lyman Wesley Bostock nuorempi (22. marraskuuta 1950 – 23. syyskuuta 1978) oli yhdysvaltalainen baseballpelaaja. Hän pelasi Major League -tasolla vuodesta 1975, joukkueinaan Minnesota Twins (1975–1977) ja California Angels (1978).
Bostock syntyi Birminghamissa, Alabamassa, ja muutti kahdeksanvuotiaana perheineen Los Angelesiin. Hänen isänsä Lyman Bostock vanhempi (1918–2005) oli ammattilaisbaseballpelaaja Negro Leaguesissa.
Bostock kuoli kesken uransa 27-vuotiaana, kun hänelle tuntematon Leonard Smith ampui hänet autoon; laukauksen oli ollut tarkoitus surmata Smithin entinen vaimo, joka oli auton matkustajien joukossa. Hyökkääjä todettiin syyntakeettomaksi, joten hän välttyi vankeustuomiolta. Bostock on haudattu Kalifornian Inglewood Park Cemeteryyn.
Willard Hershberger
Willard McKee Hershberger (28. toukokuuta 1910 – 3. elokuuta 1940) oli yhdysvaltalainen baseballpelaaja, joka toimi Major League -tason siepparina vuodesta 1938.
Hershbergerin ammattilaisjoukkue oli Cincinnati Reds. Hän teki 30-vuotiaana itsemurhan kesken kauden.
Brontofobia
Brontofobia (kreik. "bronte" = ukkonen, "phobos" = pelko) on eräs fobian laji, ja se tarkoittaa ukkosta kohtaan tunnettua voimakasta ja neuroottista pelkoa.
Brontofobiasta kärsivä henkilö pelkää ukkosta, vaikka tietäisi olevansa turvallisessa tilassa. Ollessaan ulkona ukkosen aikana hän saattaa kärsiä voimakkaasta ahdistuksesta. Sisällä ollessaan hän saattaa piileskellä komeroissa tai ikkunattomissa huoneissa ja jopa pöytien ja sänkyjen alla.
Työntekijöiden sitouttaminen
Työntekijöiden sitouttaminen () on talouselämässä kutsuttu henkilöstöjohtamisen menettelytapa, jolla yritys pyrkii asettamaan yrityksen työntekijöille muita arvoja kuin mitä työsopimuksessa on välittömästi sovittu. "Työntekijöiden sitouttaminen" –terminä on erityisesti 1980-luvun lopulla yleistynyt tapa, jolla selitetään työntekijöiden luottamusta työnantajaa kohtaan. 'Sitouttamisella'-sanana on vapaaehtoinen luonne: työntekijä sitoo itse itsensä sovittuihin työpaikan menettelytapoihin, arvoihin ja käytäntöihin. Työntekijöitään sitouttava yritys näkee työntekijöissään muita arvoja kuin pelkkä työvoima tai tuotannontekijä, esimerkiksi pyrkien toimillaan edistämään työyhteisön koheesiota. Toisaalta työntekijöiden sitouttamisella pyritään jäykistämään työmarkkinoita, työntekijöiden vapaata liikkumista eli paremman työpaikan etsimistä. Sitouttamiseen liittyy velvollisuusetiikka: sitouttava osapuoli, työnantaja, pyrkii synnyttämään tai laajentamaan työntekijöiden velvollisuuden tunnetta, erotuksena puhtaasta markkinatalouden työsopimustilanteesta.
Sitouttamismenetelmät voidaan jakaa karkeasti kahteen eri toimintatapaan:
Wilfrid Rudyerd Boulton
Wilfrid Rudyerd Boulton (1901–24. tammikuuta 1983 Zimbabwe) oli yhdysvaltalainen lintutieteilijä.
Boulton työskenteli sekä New Yorkin luonnonhistoriallisessa museossa (American Museum of Natural History), Carnegie Museumissa Pittsburghissa että Chicagon luonnonhistoriallisessa museossa (Field Museum of Natural History in Chicago), jonka lintuosaston apulaisintendenttinä ja intendenttinä hän toimi 1931–1946. Täältä hän siirtyi Washingtoniin hallituksen palvelukseen.
1959 Boulton muutti Etelä-Rhodesiaan, missä hän jatkoi ornitologin uraansa ja osallistui viiteen tutkimusretkeen. Hän perusti Atlantica Foundationin, jonka tehtävänä on avustaa Afrikassa vierailevia ornitologeja, etenkin opiskelijoita, heidän työssään lintujen parissa.
Boulton oli American Ornithologists' Unionin jäsen 68 vuoden ajan.
Boulton nimesi linnuista muun muassa sichuaninpyyn ("Arborophila rufipectus") ja sambiantöpösiepon ("Batis margaritae").
Enostone
Enostone on suomalainen, nykyisin Vantaalla toimiva pieni yleiskustantamo. Se oli alkujaan erikoistunut runouteen ja tilausjulkaisuihin. Yhtiön perustivat Vesa Niinikangas ja Matti Särkkä Turussa 1999. Yhtiön kustantaja on 1.1.2015 alkaen Kalle Niinikangas. Enostone kustantaa vuosittain noin 10 kirjaa.
Oscar-kunniapalkinto
Oscar-kunniapalkinto on Oscar-palkinto, joka annetaan henkilölle, tuotantoyhtiölle, järjestölle tai instituutiolle merkittävästä työstä elokuvamaailmassa. Toisin kuin muut Oscar-palkinnot, kunniapalkinto ei ole koko akatemian äänestämä.
Vuoteen 1949 asti sen nimenä oli "erikoispalkinto" () ja sen jälkeen "kunniapalkinto" ().
Carl Yastrzemski
Carl Michael Yastrzemski (s. 22. elokuuta 1939) on yhdysvaltalainen baseballpelaaja. Hän pelasi koko pitkän Major League -uransa (1961–1983) Boston Red Soxissa.
Yastrzemski kuului kahdeksaantoista All-Star-joukkueeseen, voitti seitsemän Gold Glovea ja oli vuonna 1967 American Leaguen "Most Valuable Player".
Yastrzemski pääsi vuonna 1989 Baseball Hall of Fameen. Hän oli vuonna 1999 "The Sporting News" -lehden sadan suurimman baseballpelaajan listan 72. sijalla.
Hollannin muistikirja
Hollannin muistikirja on Katri Niinikankaan verkkopäiväkirjan pohjalta syntynyt kuvitettu matkakirja, jossa kirjoittaja kertoo taideopiskelijan vaihto-oppilasajasta Hollannissa. Kirjan julkaisi matkakirjallisuuteen erikoistunut pienkustantamo Enostone vuonna 2007. Katri Niinikangas (s. 1980) opiskeli 25-vuotiaana taidekoulussa Tilburgin kaupungissa. Mukana on merkintöjä päiväkirjasta, viestejä ystäviltä sekä tekijän piirroksia ja valokuvia.
"Turun sanomien" arvostelussa kirjan todetaan sopivan vaihto-oppilasvuotta harkitseville ja kuvaavan rehellisesti matkustamisen pelkoa. Kirja keskittyy arkielämän asioihin, Hollannin kuvaaminen jää vähemmälle huomiolle. Teoksen vahvimmaksi anniksi sanotaan omaperäiset valokuvat ja piirrokset, jotka tosin toistuisivat paremmin toisenlaisella paperilla.
Sambiantöpösieppo
Sambiantöpösieppo ("Batis margaritae") on afrikkalainen varpuslintu.
Sambiantöpösieppo elää Afrikassa Angolassa, Sambiassa ja Kongossa. Lajin elinalueen koko on noin 48 000 neliökilometriä ja sen kanta on elinvoimainen.
Lajin tyypillistä elinympäristöä ovat subtrooppiset ja trooppiset kuivat metsät.
Thomas Royou
Abbé Royou (), oikealta nimeltään Thomas-Marie Royou (1743–1792) , oli ranskalainen filosofian professori ja toimittaja.
Ennen Ranskan vallankumousta Royou tunnettiin ranskalaisen valistuksen vastustajana; hän toimi sisarensa miehen "Élie Fréron’n" johtaman "Année littéraire" -aikakauslehden avustajana.
Fréron’n kuoltua vuonna 1776 Royou ryhtyi johtamaan Année littérairea, sillä hänen sisarenpoikansa oli tehtävään vielä liian nuori.
Abbé Royou oli myös toimittajana "Journal de Monsieur" -lehdessä, jonka ilmestymisen Ranskan akatemia sai lopetetuksi vuonna 1783 lehden julkaistua akatemian kokouksesta epäkunnioittavan yhteenvedon.
Vallankumouksen aikana, vuonna 1790 hän perusti Galart de Montjoien, Julien Louis Geoffroyn ja veljensä Jacques-Corentin Royoun kanssa lehden "Ami du roi" (Kuninkaan ystävä), joka oli äärirojalistinen ja josta tuli liikkeen ehkä keskeisin äänitorvi. Hän kirjoitti lehteen vastavallankumouksellisten piirien erittäin paljon arvostamia artikkeleita.
Ami du roi -lehti lopetettiin asetuksella 4. toukokuuta 1792 ja abbé Royou asetettiin syytteeseen lehdistönvapauden väärinkäytöstä. Hänet haastettiin Ranskan korkeimpaan oikeuteen, mutta sairas apotti meni maan alle, ja kuoli jonkin aikaa sen jälkeen.
Thurman Munson
Thurman Lee Munson (7. kesäkuuta 1947 Akron, Ohio – 2. elokuuta 1979 Canton, Ohio) oli yhdysvaltalainen baseballsieppari. Hän pelasi koko vuonna 1969 alkaneen Major League -uransa New York Yankeesissa.
Munson oli seitsenkertainen All-Star-pelaaja ja voitti kolme Gold Glovea vuosina 1973–1975.
Munson harjoitteli lentämistä Akron–Cantonin alueellisella lentoasemalla Ohiossa vuonna 1979, kun hän epäonnistui laskeutumisessa sillä seurauksella, että hän kuoli ja kaksi kyydissä ollutta loukkaantui. Hän oli 32-vuotias.
Antony Armstrong-Jones
Antony Charles Robert Armstrong-Jones, Snowdonin 1. jaarli, GCVO, RDI (7. maaliskuuta 1930 – 13. tammikuuta 2017) oli brittiläinen valokuvaaja. Hän oli naimisissa prinsessa Margaretin kanssa vuosina 1960–1978 ja sai elinikäisen päärinarvon vuonna 1999.
Armstrong-Jones työskenteli useille tunnetuille lehdille, ja hänen kuviaan on päätynyt muun muassa National Galleryyn.
Carl Van Vechten
Carl Van Vechten (17. kesäkuuta 1880 Cedar Rapids, Iowa – 21. joulukuuta 1964) oli yhdysvaltalainen valokuvaaja ja kirjailija sekä musiikki-, tanssi- ja kirjallisuusarvostelija.
Van Vechten valmistui Washington High Schoolista (1898) ja Chicagon yliopistosta (1903). Muutettuaan vuonna 1906 New Yorkiin hän työskenteli New York Timesin apulaismusiikkikriitikkona. Hän erosi ensimmäisestä puolisostaan Anna Snyderista vuonna 1912, ja solmi uuden avioliiton näyttelijä Fania Marinoffin kanssa vuonna 1914.
84-vuotiaana New Yorkissa kuollut Van Vechten muistetaan kiinnostuksestaan afroamerikkalaista kulttuuria kohtaan. Hänen romaaneistaan kuuluisin on viidentenä julkaistu, Harlemin mustaihoisten elämää kuvannut "Nigger Heaven" (1926). Se sai hyvät arvostelut, mutta Yhdysvaltojen musta väestö kritisoi teosta muun muassa sen nimen takia.
Van Vechten keskittyi 1930-luvulta alkaen valokuvaukseen ja ennätti ottaa julkaistuja kuvia lukuisista kuuluisuuksista, kuten Georgia O'Keeffesta, Marlon Brandosta, Billie Holidaysta, Norman Mailerista, Ella Fitzgeraldista ja Tallulah Bankheadista.
Maria Höfl-Riesch
Maria Höfl-Riesch (o.s. Riesch, s. 24. marraskuuta 1984 Garmisch-Partenkirchen) on saksalainen alppihiihtäjä ja olympiavoittaja. Hän kilpaili maailmancup-tasolla vuosina 2000–2014.
Riesch voitti junioreiden MM-kilpailuissa neljä maailmanmestaruutta ja kaikkiaan kahdeksan MM-mitalia. Vuonna 2009 Riesch voitti pujottelun maailmanmestaruuden Val d'Isèressä. Vancouverin olympialaisissa 2010 hän voitti kultaa superalppiyhdistetyssä ja pujottelussa. Garmisch-Partenkirchenissä 2011 Riesch sijoittui MM-pronssille sekä supersuurpujottelussa että syöksylaskussa. Schladmingissa 2013 hän saavutti MM-kultaa superalppiyhdistetyssä sekä pronssia syöksylaskussa ja joukkuekilpailussa. Sotšin olympialaisissa 2014 Höfl-Riesch voitti kultaa superalppiyhdistetyssä. sekä hopeaa supersuurpujottelusta.
Maailmancupissa Riesch on voitti 27 osakilpailua ja maailmancupin kokonaiskilpailun kaudella 2010–2011. Lisäksi hän voitti supersuurpujottelun ja alppiyhdistetyn maailmancupin kaudella 2007–2008 , pujottelucupin kausilla 2008–2009 ja 2009–2010 ja syöksylaskucupin 2013–2014.
Riesch meni huhtikuussa 2011 naimisiin managerinsa Marcus Höflin kanssa ja hän otti käyttöön yhdistelmänimen Höfl-Riesch. Myös Rieschin pikkusisko Susanne Riesch on huipputason alppihiihtäjä.
Höfl-Riesch lopetti uransa kauden 2013–2014 jälkeen.
Scion xB
Scion xB on Toyotan Yhdysvaltain markkinoille valmistama automalli, jota myydään Scion-merkin alla. Se on pieni, kulmikas 5-ovinen tila-auto.
Ensimmäisen sukupolven xB oli uudelleen nimetty Toyota bB -pikkuauto. Se on pieni farmariauto, joka perustuu Toyota Yarisin pohjalevylle. xB oli toinen Toyotan vain USA:ssa myymän Scion-merkin malleista, kun merkki julkistettiin 2004 (toinen oli xA, joka perustuu Toyota ist -malliin). Molemmissa malleissa on 1NZ-FE-moottori, teholtaan 108 hv (81 kW) @ 6000 rpm ja väännöltään 142 Nm @ 4200 rpm. Autossa on lentokoneista tuttu "musta laatikko", joka kerää tietoa turvallisuudesta tutkimustarkoituksiin.
Toisen sukupolven xB esiteltiin vuoden 2007 Chicagon autonäyttelyssä. Se on suurempi ja pyöreämpi kuin ensimmäisen sukupolven xB ja muistuttaa muotoilultaan vuoden 2006 New Yorkin autonäyttelyssä esiteltyä t2b-konseptiautoa. Se on 7,5 cm leveämpi, 30,5 cm pitempi ja akseliväliltään 10 cm pitempi kuin ensimmäisen sukupolven xB. Uuden xB:n voimanlähteenä on 2,4 litran moottori, jota käytetään myös Scion tC:ssä ja Toyota Camryssä.
Toisen sukupolven Scion xB ei ole uudelleen nimetty Toyota bB kuten ensimmäisen sukupolven malli, vaan xB:tä myydään Japanissa nimellä Toyota Corolla Rumion.
Daniel (Ruotsin prinssi)
Prinssi Daniel ("Olof Daniel Westling Bernadotte", syntyjään "Olof Daniel Westling", s. 15. syyskuuta 1973 Örebro, Ruotsi), on Ruotsin kruununprinsessa Victorian puoliso ja Länsi-Götanmaan herttua.
Westling syntyi Örebrossa keskiluokkaiseen perheeseen 15. syyskuuta 1973 (samana päivänä kuin hänen appensa Kaarle XVI Kustaa nousi Ruotsin kuninkaaksi). Westling on opiskellut sosiaalialaa ja vapaa-ajanohjausta kahden vuoden ajan. Opintojen jälkeen hän suoritti varusmiespalveluksen.
Westling omisti useita kuntosaleja Tukholmassa, mutta luopui niistä avioituessaan Victorian kanssa. Hän harrastaa jalkapalloa, jääkiekkoa, koripalloa ja musiikkia.
Prinssi Danielin isänäidin suku on Rautalammilta lähteneitä metsäsuomalaisia, ilmeisesti sukunimeltään Seppäisiä.
Daniel ja Victoria seurustelivat vuodesta 2002 saakka. 24. helmikuuta 2009 kuningas Kaarle XVI Kustaa ja Ruotsin hallitus myönsivät heille luvan kihlautua.
Pari avioitui 19. kesäkuuta 2010, ja avioliiton myötä Daniel Westlingistä tuli Hänen Kuninkaallinen korkeutensa prinssi Daniel, Länsi-Götanmaan herttua ().
Prinssi Danielista tuli hääpäivänään serafiimiritarikunnan ritari.
Keväällä 2011 Kruununprinsessa Victorian aviomies, prinssi Daniel pääsi sisään arvostettuun Karoliiniseen Instituuttiin opiskelemaan fysiologiaa.
Kesäkuussa 2011 Prinssi Daniel osallistui Suomessa järjestettyyn liikuntalääketieteen Puijo-symposiumiin. Prinssin tarkoituksena oli hakea Kuopiosta tietoa alan uusimmista virtauksista.
25. huhtikuuta 2018 prinssi Daniel vieraili Helsingissä tutustumassa Liikkuva koulu -ohjelman käytäntöihin kuten toiminnalliseen opetukseen kahdessa koulussa.
Anna May Wong
Anna May Wong (3. tammikuuta 1905 – 2. helmikuuta 1961) oli yhdysvaltalainen näyttelijä. Hän oli etniseltä taustaltaan kiinalainen, ja hänen oikea nimensä oli Wong Liu Tsong. Hänet tunnettaneen parhaiten elokuvasta "Shanghain pikajuna".
Wong syntyi Los Angelesissa, Kaliforniassa kiinalaiseen sukuun, joka oli elänyt Yhdysvalloissa vuodesta 1855. Hän sai uransa aikana merkittäviä rooleja sekä elokuvissa että televisiossa ja pääsi Hollywood Walk of Fameen.
Wong oli naimaton. Hän kuoli maksakirroosiin ja sydäninfarktiin Santa Monicassa 56 vuoden ikäisenä. Elokuvaaja James Wong Howe oli hänen serkkunsa.
Bertil (Ruotsin prinssi)
Prinssi Bertil (Bertil Gustaf Oskar Carl Eugén; 28. helmikuuta 1912 – 5. tammikuuta 1997), Hallandin herttua, oli Ruotsin kuningas Kustaa VI Aadolfin ja hänen ensimmäisen vaimonsa, prinsessa Margareetan kolmas poika. Hän opiskeli meriupseeriksi ja palveli toisen maailmansodan aikana Ruotsin sotilasattaseana Lontoossa. Sotilasarvoltaan Bertil oli kontra-amiraali (1956).
Bertilin vanhimman veljen kruununprinssi Kustaa Aadolfin kuoltua vuonna 1947 lento-onnettomuudessa jättäen jälkeensä alle vuoden vanhan poikalapsen ja muiden kruununperimykseen oikeutettujen luovuttua kruunusta hallitsijaksituloksi estävien avioliittojen vuoksi oli olemassa mahdollisuus, että Bertilistä voisi joskus tulla hallitsija.
Tämän takia Bertil ei mennyt naimisiin walesilaisen aatelittoman Lilian Daviesin kanssa, sillä avioliitto olisi estänyt kuninkaaksi tulemisen. Sen sijaan he elivät hienovaraisesti yhdessä. Tämä järjestely oli kaikkien tiedossa ja sen tarkoituksena oli säilyttää kruununperimys kunnes kruununperillinen olisi riittävän vanha. Silloinen rouva Davies oli yksityisesti osa kuningasperhettä, mutta ei virallisesti. Bertilin isä eli kuitenkin riittävän kauan, jotta Bertilin veljenpoika prinssi Kaarle Kustaa pystyi seuraamaan häntä valtaistuimelle. Oltuaan yli kolmekymmentä vuotta epävirallisesti yhdessä, uusi kuningas hyväksyi Bertilin ja Lilianin avioitumisen, joka tapahtui 7. joulukuuta 1976. Yhä ensimmäisenä kruununperimysjärjestyksessä (kruununprinssi Carl Philipin syntymään asti 1979) Bertil jatkoi tarvittaessa toimimista kuninkaan sijaisena. Hänen leskensä tunnettiin nimellä prinsessa Lilian, Hallannin herttuatar, prinsessa Lilian kuoli maaliskuussa 2013. Bertil oli Tanskan edesmenneen kuningattaren Ingridin (entisen Ruotsin prinsessa Ingridin) veli, Ingridin ollessa nykyisen Tanskan kuningattaren Margareeta II:n äiti.
Kun Ruotsin kruununperimysjärjestyslakia muutettiin vuonna 1980 oikeus kruunuun rajattiin Kaarle XVI Kustaalle ja hänen jälkeläisilleen; kuitenkin Bertilin kohdalla tehtiin erityinen poikkeus, joten hänestä tuli kruununperimysjärjestyksessä kolmas ja prinsessa Madeleinen synnyttyä 1982 kruununperimysjärjestyksessä neljäs.
Prinssi Bertil oli kotimaassaan erittäin suosittu. Hän piti autoista sekä tuki ja harrasti useita urheilulajeja kuten tennistä ja kuulapelejä.
Pertti Rastela
Pertti "Pepi" Rastela (s. 20. marraskuuta 1955 Jyväskylän maalaiskunta) on entinen jääkiekkoilija ja JypHT:n kapteeni.
Pertti Rastela pelasi koko uransa JypHT:n riveissä hyökkääjänä. Suurimman osan urastaan hän pelasi jyväskyläläisjoukkueen pelatessa SM-liigan alasarjassa 1-divisioonassa. Hänen ensimmäinen kautensa oli 1974–75. Divisioonassa Rastela edusti joukkuettaan kaikkiaan 11 kautta, kunnes Jyp nousi SM-liigaan kaudella 1984–85.
Rastela pelasi SM-liigaa kaudet 1985–91 JypHT:n riveissä. Kapteenina hän toimi lopun kaudesta 1987–88 sekä kauden 1990–91. Rastela oli voittamassa jyväskyläläisten riveissä joukkueen ensimmäistä SM-mitalia, hopeaa keväällä 1989. Rastela pelasi urallaan 252 liigaottelua tehden 148 pistettä (71+77). Jyp on jäädyttänyt Rastelan pelinumeron 10. 1-divisoonassa Rastela keräsi 372 pistettä 367 ottelussa. Maaleja syntyi 208 ja syöttöpisteitä 174.
Rastela pelaa jyväskyläläisessä veteraanikiekkojoukkueessa Ukkometsoissa, mutta muuten hän on pysytellyt uransa lopettamisen jälkeen pois jääkiekon parista; tällä hetkellä hän toimii avustavana ulosottomiehenä Jyväskylässä.
Kellokanerva
Kellokanerva eli nummikellokanerva ("Erica tetralix") on Euroopassa tavattava, kanervakasveihin kuuluva varpu. Se on Suomessa erittäin harvinainen, rauhoitettu kasvi.
Kellokanerva kasvaa noin 20 cm korkeaksi. Varsi on koheneva tai pysty, nuoret varren haarat ovat karvaisia. Pienet, ikivihreät lehdet ovat nelittäin ja säteittäisesti pitkin vartta. Kukinnon alla lehdet ovat varrenmyötäisesti, muualla ne ovat sirottavia. Kukinto on vähäkukkainen latvasarja. Kukat ovat vaaleanpunaisia, kellomaisia ja nuokkuvia. Kellokanerva kukkii Suomessa elokuussa.
Juuri lehtien muoto ja asento auttavat varmimmin erottamaan kellokanervan hyvin yleisestä kanervasta ("Calluna vulgaris"). Muista saman suvun jäsenistä kellokanervan erottaa siitä, että kellokanervan heteet eivät tule terälehtien muodostaman kellon ulkopuolelle.
Kellokanervaa tavataan yleisenä Länsi-Euroopassa meren rannikoilla ja lähellä niitä sisämaassa Norjasta Trondheimin tasalta etelään Portugaliin asti. Levinneisyysalue kattaa Länsi-Ruotsin läntisen puoliskon ja Tanskan, mutta ei juurikaan ulotu Itämerelle. Länsi- ja Keski-Euroopan sisämaassa esiintyminen on paikoittaista ja ulottuu idässä Transilvanian ja Latvian tasalle. Myös pohjoisessa Skandinavian sisämaassa ja Pohjois-Norjassa on erillisiä esiintymiä. Se on levinnyt myös Pohjois-Amerikkaan ihmisen mukana.
Kellokanervan ainoa tunnettu nykyesiintymä Suomessa on muusta levinneisyysalueesta erillään Kuhmossa. Esiintymä löydettiin vuonna 1964. Siitepölytutkimuksilla on osoitettu lajin kasvaneen paikalla edellisen jääkauden jälkeiseltä lämpökaudelta asti. Kellokanerva on todennäköisesti kasvanut 1800-luvulla myös Hämeenkyrössä.
Pääesiintymisalueellaan merellisessä ilmastossa, missä ei esiinny talvella routaa, kellokanerva kasvaa aukeiden nummien valtakasvina. Kuhmossa kellokanervan pääesiintymä kasvaa lammen rantasuolla. Pienemmät esiintymislaikut ovat kuivahtaneella suolla. Lajin esiintymisalueet ovat nykyisin pääosin suojelualueilla.
Kellokanervasta on jalostettu lajikkeita koristekasveiksi.
Point Peleen kansallispuisto
Point Peleen kansallispuisto () on kansallispuisto Ontarion provinssin lounaisosassa Kanadassa. Se sijaitsee Eriejärvellä. Se on perustettu vuonna 1918 ja sen alueella sijaitsee Kanadan eteläisin piste, Middle Island. Kansallispuiston englanninkielinen nimi on perua sen ranskankielisestä nimestä "Pointe-Pelée".
Point Pelee oli Kanadan ainoa metsästyksen salliva kansallispuisto vuoteen 1989 saakka. Kaupallinen kalastus lakkautettiin vuonna 1969.
Martina Schild
Martina Schild (s. 26. lokakuuta 1981 Brienz) on sveitsiläinen alppihiihtäjä ja olympiamitalisti.
Schild on kilpaillut kansainvälisellä tasolla vuodesta 1997 lähtien. Hän saavutti supersuurpujottelun pronssia junioreiden MM-kilpailuissa Verbier'ssä 2001. Torinon olympialaisissa 2006 hän voitti hopeaa syöksylaskussa 0,37 sekuntia Michaela Dorfmeisterille hävinneenä ja oli lisäksi kuudes supersuurpujottelussa. Åren MM-kilpailuissa 2007 Schild sijoittui supersuurpujottelussa kahdenneksitoista.
Schild sijoittui maailmancupissa ensimmäisen kerran kärkikolmikkoon oltuaan kolmas super-G:ssä Reiteralmissa joulukuussa 2006. Ensimmäisen voittonsa hän saavutti samassa lajissa Lake Louisessa joulukuussa 2007. Kaudella 2009–2010 hän oli kolmas Haus im Ennstalin supersuurpujottelussa.
Schild joutui jättämään kauden 2012–2013 väliin selkävaivojen vuoksi. Hän ilmoitti uransa lopettamisesta syyskuussa 2013.
Aliprefektuuri
Aliprefektuuri () on Ranskassa ja eräissä muissa maissa käytetty valtion aluehallinnon termi, jolla tarkoitetaan prefektuuria alemman hallintoyksikön hallintoa.
Ranskassa termi merkitsee käytännössä departementin alaisen arrondissementin hallintoinstituutiota. Laajemmassa merkityksessä sanalla viitataan usein myös rakennukseen, jossa arrondissementin hallinto toimii, sekä aliprefektuurin sijaintikaupunkiin eli arrondissementin pääkaupunkiin ().
Aliprefektuuria johtaa "aliprefektiksi" () kutsuttu valtion virkamies apunaan "pääsihteeri". Mikäli arrondissementin keskuspaikka on samalla myös departementin pääkaupunki, siellä ei ole erillistä aliprefektuuria eikä aliprefektiä, vaan departementin prefektuuri ja prefekti hoitavat myös kyseisen arrondissementin hallintoa. Tällöin aliprefektin tehtävistä vastaa prefektuurin pääsihteeri.
Live in Wonderland
Live in Wonderland on Sunrise Avenuen vuonna 2007 julkaisema DVD. DVD sisältää Saksan Kölnissä alkuvuonna 2007 taltioidun keikan, sekä bändin haastatteluja, sekä runsaasti kuvia sisältävän kuvagallerian.
Parhaan draamaelokuvan Golden Globe -palkinto
Tämä sivu sisältää luettelon elokuvista, jotka ovat saaneet Golden Globen parhaana draamaelokuvana tai olleet ehdolla. Palkintoa on jaettu vuodesta 1951 joka vuosi lukuun ottamatta vuotta 1953. Vuosiluvut viittaavat elokuvan valmistumisvuoteen: palkinnot jaetaan aina seuraavana vuonna.
Pentti Mikkilä
Pentti Mikkilä (s. 30. marraskuuta 1946 Jyväskylä) on entinen JyPHT:n jääkiekkoilija ja valmentaja.
Pentti Mikkilä edusti jyväskyläläisjoukkuetta koko uransa sen pelatessa 1-divisioonassa. Hän toimi joukkueessaan puolustajana 239 divisioonaottelussa tehden 92 pistettä, joista 26 maalia ja 66 syöttöpisteitä. Mikkilä ehti pelata urallaan seitsemän kautta, kunnes lopetti keväällä 1981. Ensimmäisen kautensa hän pelasi 1974–1975.
Peliuransa lopettamisen jälkeen Mikkilä on toiminut Jypissä useissa eri tehtävissä. Siksi häntä usein kutsutaankin lempinimellä ”Mr. JYP”. Uransa jälkeen hän on toiminut Jypissä joukkueenjohtajana ja kakkosvalmentajana. Lisäksi hän on toiminut Jypin markkinointipäällikkönä sekä lyhyen aikaa JYPin toimitusjohtajana. Jyväskyläläisjoukkueen palkkalistoilla hän on saanut olla mukana Jypin kaikissa huippuhetkissä joukkueenjohtajan tehtävissä.
Mikkilä toimi joukkueenjohtajan töidensä lisäksi Hannu Aravirran apuvalmentajana hopeaan johtaneella kaudella 1988–1989. Miehen kakkosvalmentajan työt päättyivät kevääseen 1991, jolloin hän siirtyi päätoimisesti joukkueenjohtajan tehtäviin. Mikkilän toimiessa tehtävässä JYP pääsi juhlimaan keväällä 1992 hopeaa sekä 1993 pronssia. Mikkilä toimi joukkueenjohtajana vuoteen 2000 asti, kunnes siirtyi valmennustehtäviin, toimien muun muassa Diskoksen joukkueen valmentajana.
Nykyisin Mikkilä ei toimi päätoimisesti jääkiekon parissa, vaan työskentelee autonmyyntialalla. Hän pelaa kuitenkin ikämieskiekkoa Jyväskylän Ukkometsoissa.
Mikkilän pelinumero 19 on jäädytetty Jypissä ja miehen pelipaita on nostettu hallin kattoon.
Relapse Records
Relapse Records on yhdysvaltalainen metallimusiikkia julkaiseva levy-yhtiö, joka perustettiin vuonna 1990 Philadelphiassa. Levy-yhtiön alkuaikoina sen yhtyeet olivat pääosin erilaisia extreme metal -yhtyeitä, mutta myöhemmin se rupesi julkaisemaan myös kokeellisempien yhtyeiden musiikkia. Suomalainen Amorphis kuului pitkään Relapse Recordsin yhtyeisiin.
Carlton Fisk
Carlton Ernest Fisk (s. 26. joulukuuta 1947) on yhdysvaltalainen baseballpelaaja (sieppari). Hän pelasi Major League -tasolla pitkän rupeaman vuosina 1969–1993.
Fiskin joukkueina olivat Boston Red Sox ja Chicago White Sox. Hän kuului All-Star-joukkueseen lukuisia kertoja ja voitti vuoden 1972 Gold Gloven.
Fisk pääsi vuonna 2000 Baseball Hall of Fameen 79,6 % kannatuksella.
Fredrik III (Tanska)
Fredrik III (28. helmikuuta 1609 – 9. helmikuuta 1670) oli Tanskan ja Norjan kuningas vuodesta 1648 kuolemaansa saakka. Hän vakiinnutti Tanskaan kuninkaan itsevaltiuden.
Fredrik oli Kristian IV:n nuorempi poika, ja hänen veljestään Christianista piti tulla kuningas. Niinpä isä lähetti Fredrikin vakiinnuttaamaan perheen asemaa Saksassa, ja tämä oli jo nuorena Bremenin piispa ja Staden linnoituksen komentaja. Samalla Fredrik sai kokemusta hallinnosta.
Prinssi Kristian kuoli 1647 ja isä-Kristian seuraavana vuonna, joten Fredrikistä tuli kuningas lyhyellä varoitusajalla. 
Ruotsin Kaarle X Kustaa hyökkäsi Tanskaan syksyllä 1657, ja hänen armeijansa vyöryi seuraavana talvena jäätyneiden Tanskan salmien yli. Fredrikin oli taivuttava alueluovutuksiin. Ruotsi hyökkäsi uudestaan elokuussa 1658, mutta nyt Alankomaat, Itävalta, Puola ja Brandenburg tukivat Tanskaa, ja ruotsalaiset hävisivät.
Sota tuli niin kalliiksi, että Fredrik kutsui valtiopäivät pohtimaan velkojen kattamista. Uuden perustuslain myötä aatelisto menetti valtaansa. Porvaristo puolestaan sai ensimmäistä kertaa jonkin verran valtaa ja omaisuutta, kun se osti entisiä kruununtiloja.
Kristian V
Kristian V (15. huhtikuuta 1646 – 25. elokuuta 1699) oli Tanskan ja Norjan kuningas vuodesta 1670 kuolemaansa saakka. Hän oli muuten kansan suosima kuningas, mutta tuhlasi valtion kassan epäonnistuneeseen yritykseen vallata Skåne takaisin Ruotsilta.
Kristian jatkoi isänsä aloittamaa itsevaltiuden kasvattamista ja aatelin vallan vähentämistä. Hän päästi ensi kertaa aatelittomat valtion virkoihin ja loi kaksi uutta arvonimeä, kreivin ja paronin.
Kristianilla oli kahdeksan lasta vaimonsa kanssa ja kuusi lasta rakastajattarensa kanssa.
V (yhtye)
V oli brittiläinen vuosina 2004–2005 toiminut poikabändi, jonka jäseniä olivat Antony Thomas Brant, Aaron Buckingham, Mark Harle, Kevin McDaid ja Leon Pisan. Päälaulaja Antony Brant keksi yhtyeen nimeksi roomalaisissa numeroissa viittä tarkoittavan kirjaimen "V", koska yhtyeessä oli viisi jäsentä. Yhtye oli kuitenkin koossa vain noin vuoden.
Elokuussa 2005 Westlife-yhtyeen Mark Feehily ilmoitti olevansa homoseksuaali ja seurustelevansa V-yhtyeen Kevin McDaidin kanssa. Heinäkuussa 2006 myös toinen V:n jäsen, Aaron Buckingham, tunnusti olevansa homoseksuaali. Mark Harle on nykyään rumpali indie-yhtyeessä Little Comets.
MySpacen mukaan Kevin on nykyään valokuvaaja ja Aaron laulaa teatteriesityksissä Yhdysvalloissa.
Beauvechain
Beauvechain () () on kunta Belgiassa, Vallonian Brabantin provinssissa. Pinta-alaa Beauvechainilla on 38,58 neliökilometriä. 1. tammikuuta 2007 kunnassa oli 6 596 asukasta ja asukastiheys oli 171 as./km². Kunnan pormestarina toimii Marc Deconinck.
Beauchevainissa sijaitsee aerodromi, jossa aikoinaan lennettiin F-16 Fighting Falcon -suihkukoneilla.
Hamme-Mille, Nodebais, L'Écluse () ja Tourinnes-la-Grosse ().
Chastre
Chastre () on kunta Belgiassa, Vallonian Brabantin provinssissa. Pinta-alaa Chastrella on 31,27 neliökilometriä. 1. tammikuuta 2007 kunnassa oli 6 819 asukasta, joista miehiä oli 48,97 % ja naisia 51,03 %. Asukastiheys oli 218 as./km². Kunnan pormestarina toimii Claude Jossart.
Kanadalainen pianisti ja säveltäjä Séverin Moisse syntyi Chastressa tai läheisessä Walhain-Saint-Paulissa vuonna 1895.
Blanmont, Cortil-Noirmont, Gentinnes, Saint-Géry ja Villeroux.
Luettelo tunnetuista oululaisista
Tämä on luettelo tunnetuista henkilöistä, jotka ovat syntyneet tai asuneet Oulussa.
31 (luku)
31 (kolmekymmentäyksi) on luonnollinen luku, jota edeltää 30 ja jota seuraa 32.Tammikuussa, maaliskuussa, toukokuussa, heinäkuussa, elokuussa, lokakuussa ja joulukuussa on 31 päivää.